Tòni Rolon/Sogn ëd na neucc ëd mes istà
Artorn

Soegn ëd na neucc ëd mes istà 

Sara cola frità con tropi sioli 
o 'l bicer d'eva zla para zu 'n pressa 
për dësmortà ,la sèi e 'l caud sassin, 
so mach che adess mi i l 'ho la boca mèra. 
A sarà pa, pitòst, col sogn cain 
'cmensà 'nt l'amel e peu livrà 'nt l'afel?	

Mi ij'era 'nt la vërnera con na mata 
(na pel ëd persi e 'n bel bochin d'amor) 
ch'am soridiva furba e 'n pò sfaciaja: 
o mati! 'me ch'as peul nen strafognala?	

Quand cëlla a l 'ha sporzimi 'l bel cerin 
anvisch dal feu baloss dël desideri, 
l'ho serca 'd mordla, anveci sensa dencc 
(la neucc a ciapo 'l fresch ant un bicer) 
i l'ho fornì per faji mach gatij!	

(Luj 1987) 
Tòni Rolon
Poesìa
Verslèis
Leteratura piemontèisa